Johann Fischart

**Johann Baptist Fischart**, hitzedaas im Elsass meischtens (frz.) *Jean* – uff Elsassisch aach *Schambediss* Fischart, genennt *Mentzer* (àlso nooch Hessisch (Nordrhinfränkisch) „Meenzer“: (Hochditsch) „Mainzer“) weje dr Herkunft vun sinem Vàter; * 1546 oder 1547 ze Strosburi; † 1591 ze Forbach, hit Moselle, isch e friehneihochditsch´r Schriftstell´r gsin.

Fer sini Üssbildung het d´r Fischart de Latinischschuel in Worms besuecht un het denach ze Tübinge studiirt. 1566 isch `r uff e Reis nooch Flandere un Bàris gànge. 1570 isch `r widr in Strosburi gsin, wo sine Werike greeschteteils im Verlaaj (*Édition*) vun sinem Schwàger *Bernhard Jobin* vereffentlicht wore sin. 1574 het`r ze Basel de Promotion zue`m Doktor vun de Rechte gemàcht un isch denn vun 1581 bis 1583 Advokat bim Richskammergericht in Speyer gsin. 1583 isch`r Amtmann ze Forbach wore.

Fischart, wi erscht Lutheraner un noochher Calvinischt gsin isch, het vil geje d´r Verfàll vun de Sitte, `s Papschttum un de Jesuite àngeschriwwe. Fascht àlli sine Werike sin nooch Vorlaage gemàcht, debi het`r oft de *Knittelvers* benutzt. Ar isch e Meischter in de *Wortspielkunscht* gsin un beriehmt fer sine viele Worterfindunge.  Vieli vun sine Werike gelte àls Bispiile fer de *Grobianismus*. `S bekanntescht Werik vun-em isch de „*Affentheurlich Naupengeheurliche Geschichtklitterung*“ (1575), wi e frei Éwersetzung vum „*[[Gargantua]]*“ vun François Rabelais isch mit eije dezuegedichteti Teile un speeter under`m Titel *Geschichtsklitterung* erschiine isch. Wichtich fer Strosburi isch aach `s „*Das Glückhafft Schiff von Zürich*“ iwwer de Partnerschàft vun de Stedt Züri un Strosburi zue siner Läwenszit un`s Schiffle mit`m Hirsebreitopf, wo de Züricher Bundesgenosse nooch Strosburi gebroocht hen.

## Werike
* *Barfüsser Secten und Kuttenstreit*, 1570/71
* *Artliches Lob der Lauten*, 1572
* *Eulenspiegel Reimenweis*, 1572
* *Aller Praktik Großmutter*, 1572
* *Ein Vorbereitung in den „Amadis“*, 1572
* *Flöh-Haz, Weiber-Tratz*, 1573
* *Ernstliche Ermanung an die lieben Teutschen*, 1573
* *Thierbilder*, 1574
* *Ausspruch des Esels*, vor 1575
* *Affentheurlich Naupengeheurliche Geschichtklitterung*, 1575/90
* *Etlich Sonnet*, 1575
* *Biblische Historien*, 1576
* *Die Grille Krottestisch Mül*, 1577
* *Das Glückhafft Schiff von Zürich*, 1576/77 Digitalisiirung bei zeno.org
* *Der Gorgonisch Meduse Kopf*, 1577
* *Binenkorb Des Heyl. Römischen Imenschwarms*, 1579
* *Das Jesuiterhütlein* (Satire), 1580 Digitalisiirung bei zeno.org
* *Vom Außgelaßnen Wütigen Teuffelsheer*, 1581
* *Ein Verweißliche Auffruckung der Verkehrten, Falschgelehrten und Gernbetrognen*, 1584
* *Ein auß Meyland uberschribener Bericht*, 1589 Digitalisat vun de Universitätsbibliothek Augsburi
* *Uncalvinisch Gegen Badstüblein*, 1589 Digitalisat vun de Universitätsbibliothek Augsburg

## Literatur
* 
* Adolf Hauffen: *Johann Fischart. Ein Literaturbild aus der Zeit der Gegenreformation*. (2 Bände) Berlin: de Gruyter 1921–22
* Ulrich Seelbach: *Ludus lectoris. Studien zum idealen Leser Johann Fischarts*. Heidelberg: Winter 2000. ISBN 3-8253-1109-0
* Hugo Sommerhalder: *Johann Fischarts Werk. Eine Einführung*. Berlin: de Gruyter 1960

## Weblink

* 
* Textausgabe des Werkes ''Abenteuerliche und ungeheuerliche Geschichtsschrift vom Leben, Raten und Taten der Herren Grandgusier, Gargantua und Pantagruel''
* Kurze Rezension zu ''Eulenspiegel Reimenweis''
* Linksammlung vun de Universitätsbibliothek àn de Freie Universität Berlin